b'\n_START_ARTICLE_\nM stik\n_START_SECTION_\nNaprava m:stik\n_START_PARAGRAPH_\nFizi\xc4\x8dna naprava m:stik je klju\xc4\x8d USB z vgrajeno kartico SIM ali USIM. Strojna oprema klju\xc4\x8da zajema sistem U3, ki omogo\xc4\x8da prenosno uporabo programov s klju\xc4\x8da USB. Podatkovni del klju\xc4\x8da je razdeljen na za\xc5\xa1\xc4\x8diteni in javno dostopni del, tako da uporabnik ne more izbrisati programa in nastavitev. Vgrajena kartica SIM skrbi za za\xc5\xa1\xc4\x8dito identitete in je ni mogo\xc4\x8de zamenjati.\n_START_SECTION_\nUporaba\n_START_PARAGRAPH_\nStrojna in programska oprema se nahajata na USB klju\xc4\x8du in ne zahteva predhodnega name\xc5\xa1\xc4\x8danja programske opreme. Ob zagonu je potrebno vnesti kodo PIN mobilnega telefona. _NEWLINE_Ob priklopu na ra\xc4\x8dunalnik se program samodejno za\xc5\xbeene in preusmeri uporabnikove klice in sporo\xc4\x8dila na odjemalec SIP v ra\xc4\x8dunalniku. Uporabni\xc5\xa1ki vmesnik v slovenskem jeziku ima videz mobilnega telefona na sredini z dvema zavihkoma na vsaki strani - eden za stike, drug za video klice. _NEWLINE_Uporaba je mogo\xc4\x8da z zvo\xc4\x8dniki in mikrofonom. Mo\xc5\xbena je sinhronizacija s po\xc5\xa1tnim odjemalcem Microsoft Outlook.\n_START_SECTION_\nTehnologija\n_START_PARAGRAPH_\nStre\xc5\xbeniki na eni strani povezujejo mobilno omre\xc5\xbeje, na drugi pa internet preko protokola internetne telefonije SIP (session initiation protocol). Znotraj mobilnega omre\xc5\xbeja re\xc5\xa1itev deluje kot telefonska centrala, v internetnem delu pa kot stre\xc5\xbenik za SIP. _NEWLINE_\xc4\x8ce pride v omre\xc5\xbeje klic iz mobilnega omre\xc5\xbeja, naprava poi\xc5\xa1\xc4\x8de lokacijo klicanega uporabnika v HLRju (Home Location Register) in preusmeri klic, ne glede na to, ali je ta lokacija bazna postaja ali IP naslov. Hkrati s preusmeritvijo pretvarja celotno signalizacijo, tako da jo razume drugo omre\xc5\xbeje.'